***Gyáli Települési Értéktár Bizottság***

2360 Gyál, Kőrösi út 112-114.

Szám:2873/2018.

**J E GY Z Ő K Ö NY V**

**Készült: A *Gyáli Települési Értéktár Bizottság 2018.május 8. napján megtartott nyílt üléséről.***

**Jelen voltak: A mellékelt jelenléti ív alapján.**

**1. napirendi pont (Elnök megnyitója, vendégek köszöntése, napirend ismertetése)**

**Juhász Ida**köszöntötte a megjelenteket, megállapította, hogy a bizottság 5 megjelent tagjával határozatképes. Tájékoztatást adott, hogy Hefler Gábor, Orosz László és Karikás Pál hivatalosan jelezték, hogy egyéb elfoglaltságuk miatt jelenleg nem tudnak részt venni a bizottság ülésén. Az ülés jegyzőkönyvvezetőjének Tóth Reginát javasolta, majd az ülés napirendi pontjait ismertette.

Hozzászólás nem lévén a jegyzőkönyvvezető személyére tett javaslatot és a napirendi pontok elfogadását szavazásra bocsátotta.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**4/2018.(V.08.) sz. Gyáli TÉB határozat**

Gyáli Települési Értéktár Bizottság a 2018. május 8-ai ülés jegyzőkönyvezetőjének Tóth Reginát választja.

**Határidő**: azonnal

**Felelős**: a bizottság elnöke

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**5/2018.(V.08.) sz. Gyáli TÉB határozat**

Gyáli Települési Értéktár Bizottság az alábbiak szerint fogadja el a 2018. február 28-ai ülésének napirendjét

1. Napirendi pontok és a jegyzőkönyvvezető személyének elfogadása
2. Az előző értekezleten kiadott feladatok kiértékelése, ismertetés után szavazás a helyi értéktárba való bekerülésről. A 2018. 02.28-ai ülésen kiadott feladatok kapcsán határozatok hozatala, kiegészítve Méhész Árpádné javaslatával. A Gyál Városi Könyvtár gyáli iratanyagának helyi értéktárba való bekerülésének megvitatása, mint kulturális örökség
3. A következő értekezletre vállalt és javasolt értékek feldolgozásának kiosztása
4. Egyebek. A Megyei Vándorkiállítás előkészítése

**Határidő**: azonnal

**Felelős**: a bizottság elnöke

**2. napirendi pont (Az előző értekezleten kiadott feladatok kiértékelése, ismertetés után szavazás a helyi értéktárba való bekerülésről. A 2018. 02.28-ai ülésen kiadott feladatok kapcsán határozatok hozatala, kiegészítve Méhész Árpádné javaslatával. A Gyál Városi Könyvtár gyáli iratanyagának helyi értéktárba való bekerülésének megvitatása, mint kulturális örökség)**

**Juhász Ida** elmondta, hogy bár Karikás Pál nem tud részt venni a bizottság ülésén, a Jálics család szőlőkultúrájának felterjesztési anyagát eljutatta részére, **mely a jegyzőkönyv 1.sz.melléklete.** Javasolta a Jálics család szőlőkultúrájának a helyi értéktárba való felvételét, majd az elhangzott javaslatot szavazásra bocsátotta.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**6/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja Gyál Város Önkormányzata Képviselő-testülete Oktatási és Kulturális Bizottságának, hogy a Jálics család szőlőkultúráját a helyi értéktárba értékként vegye fel.

**Határidő:** azonnal

**Felelős:** a bizottság elnöke

**Juhász Ida** kezdeményezése alapján ezt az anyagot a későbbiekben a Megyei Értéktár részére szeretnék továbbítani. Javaslatát szavazásra bocsátotta.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**7/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja a Gyál Város Önkormányzata Képviselő-testülete Oktatási és Kulturális Bizottságának, hogy a megyei értéktárba terjessze fel a Jálics család szőlőkultúráját.

**Határidő:** azonnal

**Felelős:** a bizottság elnöke

**Méhész Árpádné** ismertette a Gyáli Városi Könyvtár történetét, **amely a jegyzőkönyv 2.sz.melléklete.** Javasolta a Városi Könyvtár, mint kulturális örökség felvételét a helyi értéktárba.

**Juhász Ida** a fenti javaslatot hozzászólás nem lévén szavazásra bocsátotta.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**8/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja Gyál Város Önkormányzata Képviselő-testülete Oktatási és Kulturális Bizottságának, hogy a Gyáli Városi Könyvtárat a helyi értéktárba értékként vegye fel.

**Határidő:** azonnal

**Felelős:** a bizottság elnöke

**Kovalik Józsefné** javasolja a Gyáli Tehetséges Gyermekekért Alapítvány felvételét a helyi értéktárba. Beszámolójában röviden elmondta az alapítvány történetét, illetve azokat képekkel prezentálta, **mely a jegyzőkönyv 3.sz.mellékletében található.** A támogató nyilatkozatot Gazdikné Kasa Csillától kapta.

**Juhász Ida** egyéb hozzászólás nem lévén szavazásra bocsátotta a javaslatot.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**9/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja Gyál Város Önkormányzata Képviselő-testülete Oktatási és Kulturális Bizottságának, hogy a Gyáli Tehetséges Gyermekekért Alapítványt a helyi értéktárba értékként vegye fel.

**Határidő:** azonnal

**Felelős:** a bizottság elnöke

**Dókáné Bodor Magdolna** a Kaleidoszkóp Színpadot javasolta kulturális örökségként a helyi értéktárba. Beszámolt fontos szerepéről a társadalomban, illetve kiemelte a legemlékezetesebb előadásokat, amelyek az Arany János Közösségi Házban kerültek megrendezésre. A Kaleidoszkóp Színpad elengedhetetlen kellékként funkcionált a darabok lezajlása során. A színpad részletes története **a jegyzőkönyv 4.sz.mellékletében található.**

**Juhász Ida** hozzászólás nem lévén szavazásra bocsátotta a javaslatot.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**10/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja a Gyál Város Önkormányzata Képviselő-testülete Oktatási és Kulturális Bizottságának, hogy a Kaleidoszkóp Színpadot a helyi értéktárba értékként vegye fel.

**Határidő:** azonnal

**Felelős:** a bizottság elnöke

**Juhász Ida** bemutatta Solymári Béla szakmai életútját. Véleménye szerint a gyáli oktatásban és nevelésben példaértékű szerepet tölt be. A településfejlesztésért, kulturális életének kialakításáért, a közösségi életben példát mutató magatartásáért javasolja szakmai életpályája helyi értéktárba való bekerülését. A későbbiekben szeretné felterjesztését a megyei értéktárba.

Egyéb hozzászólás nem lévén a fenti javaslatot szavazásra bocsátotta.

Gyáli Települési Értéktár Bizottság - 5 igen – 0 nem szavazattal – 0 tartózkodással az alábbi határozatot hozta:

**11/2018.(V.08.) sz. Gyáli TÉB határozat**

A Gyáli Települési Értéktár Bizottság javasolja a Gyál Város Önkormányzata Képviselő-testülete Oktatási és Kulturális Bizottságának, hogy Solymári Béla szakmai életútját a helyi értéktárba értékként vegye fel.

**Határidő:** azonnal

**Felelős:** a bizottság elnöke

**3. napirendi pont (A következő értekezletre vállalt és javasolt értékek feldolgozásának kiosztása)**

* A Pörög a gyáli szoknya egyesület valamint Susányi Oszkár hajó makettje tekintetében Méhész Árpádné vállalta az adatlap kitöltését.
* A Gyáli mi újságról az adatlap kitöltését Juhász Ida vállalta.
* A Gyáli Téli Tárlatot illetően Kovalik Józsefné vállalta magára az adatlap kitöltését.
* A Gyáli Ipartestület vonatkozásában az adatlap kitöltése Karikás Pál feladata lesz.
* Dókáné Bodor Magdolna vállalta a Kaleidoszkóp című újságról az adatlap kitöltését.
* A Gyál és térsége fúvószenekar egyesületről az adatlap kitöltését Tóth István kapta meg.
* A Védett Sziget tekintetében Orosz Lászlóé lesz az adatlap kitöltése.
* Továbbá Méhész Árpádné kérte még a Verset írunk és a kistérségi prózaíró pályázatról az anyag összegyűjtését.

**4.napirendi pont (Egyebek. A Megyei Vándorkiállítás előkészítése)**

**Juhász Ida** tájékoztatta a résztvevőket, hogy megyei vándorkiállítás nyílik május 18-án 18 órakor, melyet az értéktár bizottság nyit meg és köszöntik a megyei referens asszonyt, Kisfaludy Arankát. A megnyitó két hétig lesz látható. Az Önkormányzat és a Művelődési ház mindenben támogatja a kiállítást. A műsor összeállítása már megtörtént, a meghívókról a Zrínyi Miklós Általános Iskola egyik diákjának neve hiányzik még.

Egyéb napirendi pont nem lévén megköszönte a részvételt és az ülést bezárta.

A jelen ülésről digitális hangfelvétel készült.

K.m.f.

 **Juhász Ida**

 **TÉB elnök**

A jegyzőkönyv hiteléül:

Gyál, 2018. május 15.

Kovalik Józsefné

TÉB tagja